section_heading: Haaški tribunal
paragraph_text: Branitelji su istakli da se ne bi smjelo izručiti Jovića mimo zakonskih propisa i pravomoćne odluke domaćih sudova jer bi to predstavljalo gaženje Ustava, a naglasili su da nepoštovanje suda nije kazneno djelo, a bez kaznenog djela nema ni gonjenja. Hrvatsko novinarsko društvo (u priopćenju što ga je uputio predsjednik Društva Dragutin Lučić), premda čudne izjave da se Jović trebao odazvati Tribunalu, konzultiralo se sa Svjetskom i Europskom novinarskom federacijom (IFJ/EFJ), pozvalo Tribunal u Haagu razmotriti mogućnost obustave postupka protiv Jovića i drugih optuženih hrvatskih novinara, i HND je istakao da se na Jovićevom primjeru vidi da bi u složenim slučajevima profesionalno-etičke prirode bilo dobro da o mogućim propustima odlučuju kolege po struci, a ne sudovi, i stoga HND odbacuje praksu uhićenja novinara zbog objavljenih tekstova, te su u HND-u izjavili da drže "kako svaki novinar ima pravo na priziv savjesti i građanski neposluh, što za sobom povlači i rizik kaznenog gonjenja". Među ostalima, Joviću se na stranu stavio i Ivica Račan, saborski zastupnik SDP-a i predsjednik te stranke, istaknuvši da su "optužba i obveza da se brani u Haagu nepravedni", ali "da nema drugog načina do toga" i iskazao je vjeru u laku obranu, jer je tužiteljstvo "samo jedna strana u sporu".<ref>, Jović: Ne izigravam ni žrtvu ni junaka / HND: Obustaviti postupak / Ministarstvo pravosuđa: Procedura traje tjednima/ Račan: Nadam se lakoj obran, Damir Tolj: Branitelji posjetili Josipa Jovića na Bilicama: ’Pritvor je nezakonit’, Slobodna Dalmacija, 9. listopada 2005. Pristupljeno 9. lipnja 2017.